Úradný vestník L 231 , 28/09/1995 S. 0023 - 0027



Nariadenie Komisie (ES) č. 2271/95 z 27. septembra 1995 o predaji niektorých výrobkov zo sektora hovädzieho a teľacieho mäsa zo zásob intervenčných agentúr určitým verejnoprospešným inštitúciám a orgánom a ktorým sa zrušuje nariadenie (EHS) č. 2848/89 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené nariadením (ES) č. 424/95 [2], najmä na jeho článok 7 ods. 3, keďže nariadenie Rady (EHS) č. 98/69 [3], naposledy zmenené a doplnené nariadením (ES) č. 3290/94 [4], ustanovuje všeobecné pravidlá pre odbyt mrazeného hovädzieho mäsa nakúpeného intervenčnými agentúrami; keďže podrobné pravidlá pre tento odbyt boli ustanovené nariadením Komisie (EHS) č. 2173/79 [5], naposledy zmeneným a doplneným nariadením (EHS) č. 1759/93 [6]; keďže množstvo intervenčných zásob umožňuje ich osobitný predaj verejnoprospešným inštitúciám a orgánom, ktoré ich použijú na stravovanie osôb, o ktoré sa starajú; keďže tento predaj by nemal obmedziť bežný odbyt mäsa na trhu; keďže hovädzie mäso by sa malo predávať za vopred stanovené ceny v súlade s nariadením (EHS) č. 2173/79; keďže by sa však mali prijať osobitné primerané ustanovenia, najmä pokiaľ ide o podrobné pravidlá kontroly a o minimálne množstvá prispôsobené potrebám spotrebiteľov; keďže s cieľom zabezpečiť, aby sa výrobky dostali na stanovené miesto určenia, by sa mala zložiť dodatočná zábezpeka pre prípad využitia služieb zástupcu alebo sprostredkovateľa; keďže priama distribúcia mäsa formou hotových jedál tiež predstavuje primeraný spôsob ako zabezpečiť, aby sa výrobky dostali na stanovené miesto určenia; keďže za niektorých podmienok by sa mala umožniť distribúcia hovädzieho mäsa v nespracovanom stave za obstarávaciu cenu; keďže na výrobky zo zásob intervenčných agentúr, ktoré sa predávajú na osobitné konečné použitie, sa vzťahuje nariadenie Komisie (EHS) č. 3002/92 [7], naposledy zmenené a doplnené nariadením (EHS) č. 1938/93 [8]; keďže ustanovenia tohto nariadenia nahrádzajú a dopĺňajú ustanovenia nariadenia Komisie (EHS) č. 2848/89 [9], naposledy zmeneného a doplneného nariadením (ES) č. 274/95 [10]; keďže uvedené nariadenie by sa preto malo zrušiť; keďže opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 1. Intervenčné agentúry môžu predávať určité výrobky zo sektora hovädzieho a teľacieho mäsa z vlastných zásob neziskovým verejnoprospešným inštitúciám a orgánom (ďalej len "inštitúcie"), ktoré sa nachádzajú na území spoločenstva, ktoré o to požiadajú a ktoré sú uvedené v zozname v odseku 3. K žiadosti inštitúcie je priložený jej písomný záväzok, že výrobky budú použité výhradne v súlade s článkom 2. 2. Predaj sa uskutoční za vopred stanovené ceny v súlade s ustanoveniami nariadení (EHS) č. 2173/79 a (EHS) č. 3002/92, ako aj s ustanoveniami tohto nariadenia. Odlišne od článku 17 ods. 2 nariadenia (EHS) č. 2173/79 predstavuje minimálne predávané množstvo v prípade mäsa s kosťou 500 kilogramov a v prípade ostatných výrobkov 250 kilogramov. 3. Každý členský štát zostaví zoznam inštitúcií uvedených odseku 1, ktoré sa nachádzajú na jeho území. Tento zoznam obsahuje názov a adresu každej inštitúcie a približný počet osôb, o ktoré sa stará. Tento zoznam, ako aj všetky jeho zmeny sa oznamujú Komisii. Ak sa zistí vážne porušenie ustanovení tohto nariadenia, príslušná inštitúcia sa vyškrtne zo zoznamu najmenej na obdobie dvanástich mesiacov. Každoročne najneskôr 31. januára oznámia členské štáty Komisii množstvá, ktoré nakúpila každá inštitúcia v priebehu predchádzajúceho kalendárneho roka. 4. Ak niektorá inštitúcia požiada o možnosť nákupu výrobkov od intervenčnej agentúry, ktorá sa nachádza v inom členskom štáte, predloží osvedčenie vystavené príslušným úradom členského štátu, v ktorom má sídlo. Predávajúca intervenčná agentúra oznámi intervenčnej agentúre členského štátu, v ktorom bude mäso spotrebované, aké množstvo kupujúci prevezme. 5. Výrobky uvedené v odseku 1 a ich predajná cena sú špecifikované v prílohe I. Údaje o množstvách a miestach, kde sú výrobky skladované, môžu záujemcovia získať na adresách uvedených v prílohe II. Článok 2 1. Dotknuté výrobky musia byť použité do šiestich mesiacov od uzatvorenia zmluvy, a to formou hotových jedál podaných výhradne osobám, o ktoré sa uvedené inštitúcie starajú. 2. Odlišne od odseku 1 môžu členské štáty povoliť ďalší predaj nespracovaného mäsa, ak: - sa predáva za obstarávaciu cenu, - sa predáva len osobám, u ktorých podstatnú časť príjmu tvorí finančná pomoc zo strany uvedenej inštitúcie, najmä na účel nákupu takého mäsa, - je stanovené maximálne množstvo na osobu, - sa vedie evidencia individuálnych nákupov, - sa kupujúci zaviaže, že mäso nebude ďalej predávať, ale spotrebuje ho on alebo jeho rodina. Ak má niektorý členský štát v úmysle využiť túto možnosť, vopred o tom informuje Komisiu. Táto informácia obsahuje najmä: - zoznam príslušných inštitúcií a približný počet osôb, ktoré by tento predaj mohli využiť, - opis fungovania tohto systému a príslušné kontrolné opatrenia, - použiteľnú predajnú cenu a jej zložky. Podľa postupu ustanoveného v článku 27 nariadenia (EHS) č. 805/68 sa môže stanoviť maximálne množstvo. Členské štáty, ktoré túto možnosť využijú, informujú Komisiu na začiatku každého mesiaca o množstve predanom v rámci tohto systému v priebehu predchádzajúceho mesiaca. Článok 3 1. Inštitúcie uvedené v zozname uvedenom v článku 1 ods. 3 môžu využiť služby zástupcu alebo iného sprostredkovateľa, ktorý zložil dodatočnú zábezpeku podľa článku 6 ods. 2, najmä pokiaľ ide o nákupy, dopravu, skladovanie, vykostenie a rozrábku. 2. Sprostredkovatelia, zástupcovia a inštitúcie uvedené v predchádzajúcich odsekoch aktualizujú účtovníctvo, podľa ktorého možno overiť miesto určenia a použitie príslušných výrobkov; musí byť najmä možné overiť, či množstvo nakúpených výrobkov zodpovedá spotrebovanému množstvu. Článok 4 Intervenčné agentúry prednostne predávajú výrobky, ktoré boli skladované najdlhšie. Článok 5 Na účel kontroly vykosťovania a rozrábky podľa článku 3 ods. 1, dodania a prevzatia výrobkov príslušnou inštitúciou zodpovedá 100 kilogramov mäsa bez kosti 130 kilogramom mäsa s kosťou. Mäso bez kosti je prezentované spôsobom, ktorý umožňuje jednoduchú identifikáciu jednotlivých kusov. Sprostredkovatelia alebo zástupcovia uvedení článku 3 zabezpečia, aby k výrobkom dodaným príslušnej inštitúcii bolo priložené osvedčenie, ktoré uvádza: - prezentáciu, hmotnosť a triedu kvality štvrtí, - v prípade vykostenia alebo rozrábky počet, typ a hmotnosť jednotlivých kusov. Toto osvedčenie podpísané sprostredkovateľom alebo zástupcom a príslušnou inštitúciou sa bezodkladne zašle intervenčnej agentúre v členskom štáte, v ktorom bola zložená zábezpeka podľa článku 6. Článok 6 1. Zábezpeka podľa článku 15 nariadenia (EHS) č. 2173/77 sa zloží v intervenčnej agentúre v členskom štáte, v ktorom sa má mäso použiť. 2. Dodatočnú zábezpeku vo výške 110 ECU za 100 kilogramov zloží v tej istej agentúre prípadný sprostredkovateľ alebo zástupca za podmienok ustanovených v článku 2 ods. 3 nariadenia (EHS) č. 2173/79. Táto zábezpeka sa zníži na 60 ECU za 100 kilogramov, ak sprostredkovateľ alebo zástupca zabezpečuje len dopravu. 3. V prípade uplatnenia článku 5 ods. 2 nariadenia (EHS) č. 3002/92 môže byť predajná zmluva uzatvorená až potom, ako je predávajúcej intervenčnej agentúre doručené písomné oznámenie podľa uvedeného odseku. 4. So zreteľom na zábezpeku podľa odseku 1 a okrem toho so zreteľom na zásadné požiadavky stanovené v článku 15 ods. 3 nariadenia (EHS) č. 2173/79 použitie výrobkov do šiestich mesiacov po uzatvorení zmluvy v prospech osôb, o ktoré sa starajú verejnoprospešné inštitúcie uvedené v článku 1 ods. 1 je zásadnou požiadavkou v zmysle článku 20 nariadenia Komisie (EHS) č. 2220/85 [11], naposledy zmeneného a doplneného nariadením (ES) č. 3403/931 [12]. Vo všetkých prípadoch, keď nebola zložená zábezpeka stanovená v odseku 2, je zásadnou požiadavkou skutočnosť, že neboli využité služby sprostredkovateľov alebo zástupcov podľa článku 3 ods. 1 5. So zreteľom na zábezpeku uvedenú v odseku 2 zásadná požiadavka spočíva v dodaní všetkého prevzatého mäsa, ktoré bolo v prípade potreby vykostené alebo rozrobené. Článok 7 Nariadenie (EHS) č. 2848/89 sa týmto ruší. Článok 8 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. septembra 1995 Za Komisiu Franz Fischler člen Komisie [1] Ú. v. ES L 148, 28.6.1968, s. 24. [2] Ú. v. ES L 45, 1.3.1995, s. 2. [3] Ú. v. ES L 14, 21.1.1969, s. 2. [4] Ú. v. ES L 349, 31.12.1994, s. 105. [5] Ú. v. ES L 251, 5.10.1979, s. 12. [6] Ú. v. ES L 161, 2.7.1993, s. 59. [7] Ú. v. ES L 301, 17.10.1992, s. 17. [8] Ú. v. ES L 176, 20.7.1993, s. 12. [9] Ú. v. ES L 274, 23.9.1989, s. 9. [10] Ú. v. ES L 32, 11.2.1995, s. 3. [11] Ú. v. ES L 205, 3.8.1985, s. 5. [12] Ú. v. ES L 310, 14.12.1993, s. 4. -------------------------------------------------- ANEXO IBILAG IANHANG IΠΑΡΑΡΤΗΜΑ IANNEX IANNEXE IALLEGATO IBIJLAGE IANEXO ILIITE IBILAGA I Precios de venta expresados en ecus por toneladaSalgspriser i ecu/tonVerkaufspreise, ausgedrüückt in ECU/TonneΤιμές πωλήσεως εκφραζόμενες σε Ecu ανά τόνοSelling prices expressed in ecus per tonnePrix de vente exprimés en écus par tonnePrezzi di vendita espressi in ecu per tonnellataVerkooppruijzen uitgedrukt in ecu per tonPreço de venda expresso em ecus por toneladaVäähimmääishinnat ecuina tonnia kohden ilmaistunaMinimipriser i ecu per ton Carne deshuesadaUdbenet kødFleisch ohne KnochenΚρέας χωρίς κόκαλαBoneless BeefViande désosséeCarni senza ossoVlees zonder beenCarne desossadaLuuton naudanlihaBenfritt kött IRELAND | Category C | Striploins | 2500 | Rumps | 2000 | Insides | 2200 | Shins and shanks | 1100 | Cube rolls | 2000 | Briskets | 1200 | Forequarters | 1350 | Plate and flank | 1000 | Intervention shank | 1100 | Intervention thick flank | 1800 | Intervention forequarter | 1350 | Intervention flank | 1000 | Intervention shin | 1100 | Intervention brisket | 1200 | Intervention shoulder | 1200 | Intervention forerib | 1800 | Intervention rump | 2000 | ITALIA | Category A | Filetto | 3100 | Rostbeef | 2500 | -------------------------------------------------- ANEXO IIBILAG IIANHANG IIΠΑΡΑΡΤΗΜΑ IIANNEX IIANNEXE IIALLEGATO IIBIJLAGE IIANEXO IILIITE IIBILAGA II Direcciones de los organismos de intervenciónInterventionsorganernes adresserAnschriften der InterventionsstellenΔιευθύνσεις των οργανισμών παρεμβάσεωςAddresses of the intervention agenciesAdresses des organismes d'interventionIndirizzi degli organismi d'interventoAdressen van de interventiebureausEndereços dos organismos de intervençãoInterventioelinten osoitteetInterventionsorganens adresser ITALIA: | Ente per gli interventi nel mercato agricolo (EIMA) Via Palestro 81 I-00185 Roma Tel. 49 49 91 Telex 61 30 03 | IRELAND: | Department of Agriculture, Food and Forestry Agriculture House Kildare Street Dublin 2 Tel. (01) 678 90 11, ext. 2278 and 3806 Telex 93292 and 93607, telefax (01) 661 62 63, (01) 678 52 14 and (01) 662 01 98 | --------------------------------------------------